
REFERAT DE APROBARE A PROIECTULUI DE HOTĂRÂRE
Secţiunea I
Titlul proiectului de hotărâre
Proiect de hotărâre privind aprobarea actualizării Devizului General și a indicatorilor tehnico-economici aferenți obiectivului de investiţie „Amenajare străzi zona Blașcovici”

Secţiunea II
   Motivul emiterii proiectului de hotărâre


			1.Descrierea situației actuale
Primăria Municipiului Timișoara a încheiat cu societatea S.C. PROCAD S.R.L–Timișoara  Contractul de prestări servicii nr. 14/05.02.2018 pentru întocmirea Studiul de Fezabilitate aferent obiectivului ,,Amenajare străzi zona Blașcovici”.
Zona propusă a fi amenajată este situată în partea de nord a municipiul Timişoara delimitată de străzile Dunărea- Bârzava- Calea Bogdăneștilor.
Străzile din zona mai sus menționată nu au o structură rutieră de drum, fiind realizate din piatră spartă. Nu există o delimitare a trotuarelor, partea carosabilă nefiind la același nivel pe întreaga lățime între fronturile clădite, iar în situația unor ploi străzile sunt circulabile în condiții dificile.
	Deasemenea aceste străzi au un sistem rutier necorespunzător, incapabil să suporte chiar traficul ușor cu autoturisme, mai ales pe perioada de iarnă, când nu se poate realiza accesul autovehicolelor de colectare a deșeurilor menajere, precum și a celorlalte autovehicole de interes general.
Astfel sunt necesare lucrări de amenajare carosabil, trotuare, zone verzi și acolo unde terenul permite se vor amenaja piste de bicicliști și locuri de parcare.
Având în vedere cele menţionate, este necesară şi oportună, amenajarea drumurilor propuse, acest fapt conducând la îmbunătăţirea accesului rutier şi pietonal în zonă.
	2. Schimbări preconizate şi rezultate aşteptate
Obiectivele majore ale Primăriei Municipiului Timișoara au ca scop dezvoltarea urbei, cu prioritate pe acele planuri care aduc o creștere a nivelului de trai și implicit o îmbunătățire a calității vieții locuitorilor ei. Ca parte componentă a planului de creștere a calității vieții cetățenilor, pe același considerent, municipalitatea a inclus în proiectele de investiție și modernizarea infrastructurii străzilor sus menționate.
		Realizarea proiectului va contribui totodată la diminuarea surselor de poluare prin asigurarea unui sistem rutier corespunzător şi a unui sistem de colectare şi scurgere a apelor de pe platforma străzilor, cât şi ameliorarea calităţii mediului înconjurător. 
		Studiul de Fezabilitate a fost aprobat prin HCL nr.123/31.03.2020.
În urma majorării excesive a prețurilor la materialele de construcții şi a combustibilului în contextul crizei mondiale și a condițiilor impuse de Agenția Națională pentru Protecția Mediului Timiș, documentația tehnico-economică a fost refăcută astfel se impune actualizarea Devizului General și a indicatorilor tehnico-economici aferenți obiectivului de investiție „Amenajare străzi zona Blașcovici”.
Conform  H.G. nr. 907 din 29 noiembrie 2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, “în situaţia în care, după aprobarea indicatorilor tehnico-economici,apar schimbări care determină modificarea în plus a valorilor maximale şi/sau modificarea în minus a valorilor minimale ale indicatorilor tehnico-economici aprobaţi ori depăşirea intervalelor prevăzute la alin. (5), sunt necesare refacerea corespunzătoare a documentaţiei tehnico-economice aprobate şi reluarea procedurii de aprobare a noilor indicatori”, este necesară actualizarea Devizului General ai obiectivului de investiţii.

   	3. Concluzii
	Prin urmare, în conformitate cu art. 139 şi art.196 alin.1 lit.a) din O.U.G. nr. 57/03.07.2019 privind Codul administrativ şi Ordinul nr. 49/27.01.1998- privind aprobarea Normelor tehnice privind proiectarea şi realizarea străzilor în localităţile urbane, cap.3, pct.3.8., supun spre dezbatere şi aprobare proiectul de hotărâre privind actualizarea Devizului General și a indicatorilor tehnico-economici din cadrul Studiului de Fezabilitate aferent obiectivului de investiţie „Amenajare străzi zona Blașcovici”

